Omtrent al wat seker is, is dat dinge nie meer dieselfde is nie, of anders, al wat seker is, is die onsekerheid. Die nuwe wêreldorde het juis een van die produkte van die post-Koue Oorlog-periode, die derde internasionale spitsberaad oor Kernwapens, “benut” om sy kleure te toon. Dit was baie gou duidelik dat die aandag veel meer op die uitkristallisering van die nuwe wêreldorde sou fokus as op die amptelike agenda. Een van die eerste slagoffers van die post-Koue Oorlog-periode was die G-8 wat in die stof gebyt het, en die herlewing van die G-7 met Rusland in die koue. Dit was egter nie net die G-7 wat sy eie kantlynagenda gehad het nie, Brics het ook by die geleentheid koppe bymekaar gesit, en hier was Rusland en China die groot honde, en het duidelik rug styfgemaak teen die G-7, wat nou weer ‘n “Westerse klub” is.
Te lank kan die wêreld nie water trap oor hoe om in die nuwe era te navigeer nie. Daar is kwessies soos die ontsettende Siriese lyding wat om oplossings roep, Iran se kernooreenkomste met die wêreld moet nou weer ‘n kapstok kry, die Israels-Palestynse vraagstuk kan weer in ou loopgrawe vasval…
As die onmin soos nou opbou, kan lande soos Suid-Afrika wat min of meer koersloos in sy internasionale verhoudinge is, gedwing word om kant te kies. As lidland van Brics en die opkoms van China as wêreldmag sal die instink dalk wees om die oog ooswaarts te wend, en die weste in die tande te skop. Maar so eenvoudig is dit nie. Minister Rob Davis het pas laat blyk dat Suid-Afrika bekommerd is hoe sy handelsbetrekkinge met China eintlik kontra-produktief is. In nege uit die tien gevalle voer China rou produkte uit Suid-Afrika in, en in 100 persent van die gevalle ten volle verwerkte produkte na Suid-Afrika uit.
Divan Vermaak, die hoofwildbewaarder, het aan die koerant gesê die renosters is die afgelope week in die aande streng dopgehou. “Dit is volmaan, so ons het hulle nie in die aande uit ons sig gehad nie,” het Vermaak gesê. Hy meen dit is die rede waarom die stropers helder oordag toegeslaan het.
Phukubje het Maandag, soos elke dag die afgelope tyd, by ŉ verkeerslig in Sandton gestaan met sy matrieksertifikaat en CV in die hand. Hy het nie vir geld gebedel nie, maar vir ŉ werk. Min het hy geweet dat sy lewe op dié dag handomkeer sou verander.
Phukubje se suster is oorlede en hy het op straat beland. Hy het soms stukwerk gedoen en dan genoeg geld bymekaar geskraap om vir ŉ paar dae ŉ dak oor sy kop te kry. Hy het egter dan weer op straat beland.
Green het Dinsdag na die verkeerslig gery en vir Phukubje die blye tyding gegee. Sy het hom gevat om toiletware, klere en ŉ selfoon te koop waarna hy die Woensdag vir ŉ onderhoud gegaan het by Locomute. Phukubje het die pos gekry en begin Maandag in die maatskappy se inbelsentrum werk.
Volgens Green is Phukubje maar senuagtig oor sy werk. “Nou moet ons Joseph net kry om weer in homself te glo, want dan is die moontlikhede oneindig. My uitkyk op die lewe was nog altyd as jy net een persoon op jou pad help, sal die wêreld ŉ baie beter plek wees.”